ندر پہ پُر ھمتیں گوادریانی نام ءَ✌🏻
📝 تاھا رِند تگرانی
ھَک ءِ پارسَنگ ءَ جاہ جَتگ مَلاں گوادر ءَ
کوھبُن ءُ باتیل ءُ سُر ءُ نیلبومیں زر ءَ
گوں ھَلو ھالوے نہ روت مِسکیں سَر ڈگار
چو مَبو بیھال ءُ بہ کن ھوش ءَ شَرّ سَر ءَ
اَچ تئی بستار ءَ دریں ڈیھ مئے جنتیں 
زیر وَتی بوپ ءُ گندل ءُ ھورجیناں در ءَ
سبر ءُ اوپار ءُ ھِمت ءُ ھاٹیگ ئے تئی
جُنزگاں جُنزینتگ بلوچ راجے یکبر ءَ
جی بلوچستان دِیدگیں ارواہ ءُ نَپس 
تو مَن ءَ دوست ءِ چو پِت ءُ لالیں مادر ءَ
آجوئی روژنے سَر زہ ءُ ماتکوھاں بلیت
کندیل باندات ءِ روک کُتگ پگر ءِ اندر ءَ
کادو ءِ ھیرامنڈی ءِ لونڈیں چرکی
چو مہ دے بیھار گیر بیار میرین چاکر ءَ
پہ وَتی راج ءَ چست کُتگ زَر مُشتیں سگار
تاھا تگرانی یات بئے مِسل ءِ کمبر ءَ